Diari Oficial de la Generalitat Valenciana


Sumari del DOGV 92, del 25-01-1983 (1983/802091)

DECRET 5/1983, de 17 de gener, pel qual s'aprova el canvi de denominació del municipi de Burjassot per Burjassot.
-----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/01/17/5/dof/vci/html**

### Dades del document

Número de DOGV
:   92

Data del DOGV
:   25-01-1983

Secció del DOGV
:   DISPOSICIONS GENERALS

Número del document
:   1983/802091


Data del document
:   17-01-1983

Organisme emissor
:   Conselleria de Governació

Tipus de document
:   Decret

Decret 5/1983, de 17 gener, pel qual s'aprova el canvi de denominació del municipi de Burjasot per Burjassot.  
Vist l'expedient instruït per l'Ajuntament de Burjassot (València) per al canvi del nom actual pel de Burjassot, i que ha estat registrat en aquesta Conselleria al número 158/82.  
RESULTANT: Que l'Ajuntament de Burjassot, en sessió plenària celebrada amb el quòrum legal el dia 28 de maig de 1982, aprovà l'expedient instruït per a sol·licitar el canvi del nom actual pel de Burjassot a fi d'adequar el nom castellanitzat del municipi a la toponímia valenciana.  
RESULTANT: Que a l'expedient s'adjunta un estudi de la Universitat de València, Facultat de Filologia, Departament de Lingüística Valenciana, abonant el canvi sol·licitat per l'Ajuntament.  
RESULTANT: Que es va demanar l'informe a què fa referència l'article segon del Reial Decret 695/1979, de 13 de febrer, de l'Excma. Diputació Provincial de València, i de la Conselleria de Cultura, i que aquests Organismes han emés dictamen favorable.  
RESULTANT: Que en la tramitació d'aquest expedient han estat acomplerts tots els requisits previstos per les disposicions legals i reglamentàries.  
CONSIDERANT: Que la competència per a conéixer, i si s'escau aprovar, el canvi de toponímia sol·licitat, és atribuït al Ple del Consell, en virtut del que disposen els articles 1.2.3. del Reial Decret 695/1979, de 13 de febrer, en relació amb l'article 5.2.3. del Decret del Consell de 2 d'agost de 1979.  
CONSIDERANT: Que l'article 22 de la Llei de Règim Local, i el 34 del Reglament de Població i Demarcació Territorial estableixen la possibilitat d'alterar els noms dels municipis als Ajuntaments mitjançant la instrucció d'expedient i justificació dels motius que fonamenten el canvi.  
CONSIDERANT: Que l'article 303, b) de la Llei de Règim Local i l'article 3.er, Un b) de la Llei 40/81, de 28 d'octubre, estableixen que per a l'alteració del nom dels municipis cal el vot favorable de les dues terceres parts del nombre de fet i, en tot cas, la majoria absoluta legal de membres de la Corporació.  
CONSIDERANT: Que l'acord de l'Ajuntament en Ple celebrat el dia 28 de maig de 1982 fou pres per unanimitat, i per tant amb el quòrum superior a l'exigit legalment, i que consten, a més, en l'expedient tramitat per la Conselleria, els informes favorables de l'Excma. Diputació Provincial de València i de la Conselleria de Cultura.  
Vistes les disposicions legals suara esmentades i les altres que hi són aplicables.  
El Ple del Consell, en sessió del 17 de gener de 1983, i a proposta de la Conselleria de Governació, acordà, per unanimitat, aprovar el canvi del nom del municipi de Burjassot, de, la província de València, pel nom de Burjassot.  
Cosa que fem pública perquè en prengueu coneixement.  
València, a 17 de gener de 1983.  
El President de la Generalitat,   
JOAN LERMA I BLASCO  
El Conseller de Governació,   
FELIP GUARDIOLA I SELLES


Còpia Permalink ELI